Kelvin

Ol kelvin (simbol K, di volte indicad in manera sbagliada con °K) l'è una unitaa de misura de la temperadura qe la fa part di set unitaa bas del Sistema internazional. IUPAC Gold Book, "kelvin"

 Definizion 
La definizion del kelvin come unitaa de temperadura del Sistema internazional (SI) l'è staita adotada ind el 1954 da la 10ª Conférence générale des poids et mesures e l'è par a 1/273,16 de la temperadura assoluta del pont trepe de l'agua.

La temperadura termodinamega l'è daita da la diferenza intra la temperadura indicada (quella del ponto trepe de l'agua: 0,01 °C) e quella del zero assolut (-273,15 °C). Ol zero de la scala kelvin l'è infat ol zero assolut.

Al tœ 'l nom dal fiseg e injegner irlandes William Thomson, nominad baron col nom de Lord Kelvin. L'ha proponid per prim qesta definizion ind el 1868, col partir da la considerazion  termodinamega qe la g'è una temperadura minema assoluta, ol zero assolut. Per la pratega l'è staita però mantegnida invariada, rispet a la vegia scala Celsius, la dimension de una unitaa (Δ 1 K ≡ Δ 1 °C): in qesta manera i diferenze de temperadura ind i scale Celsius e kelvin i è stesse numerigament.

La scala kelvin, vest qe la g'ha per zero ol zero assolut, l'è di volte ciamada scala assoluta (infat la g'è mìa una temperadura plœ bassa de -273,15 gradi Celsius). La scala de temperadura Celsius e 'l grado Celsius i è l'istess dovrads, ma come unitaa derivada, e i è definids rispet al kelvin.

Ind la tredexesima Conferenza generala di pes e di misure l'è stait decidid de tirar vià 'l termen "grado" per ciamar la scala kelvin e insema ol simbol °, qe invece l'è restait per i scale Fahrenheit (°F) e Celsius (°C).

Oltre scale de temperadura i è: Newton (ca. 1700), Rømer (1701), Fahrenheit (1724), Réaumur (1732), Delisle o de Lisle (1738), Celsius (1742), Rankine (1859) e Leyden (circa 1894?).

 Conversion 
 Conversion da a Formulakelvin grado Celsius  T(°C) = T(K) - 273,15grado Celsius kelvin  T(K) = T(°C) + 273,15kelvin grado Fahrenheit  T(°F) = (T(K) × 1,8) - 459,67grado Fahrenheit kelvin T(K) = (T(°F) + 459,67) / 1,8

  (−) °F
 ≈ TP

 Riferiments 

 Ligam de for 


Categoria:ünità di misüra